এবার আপনার পোস্টের বিষয়ে বিনীতভাবে কিছু কথা বলতে চাই। আপনার সাম্প্রতিক কয়েকটি পোস্ট (যেমন: ‘মুসলিম বাম’, ‘বামন হয়ে..’) বেশ আগ্রহ নিয়েই পড়া শুরু করেছিলাম। এই পোস্টগুলোতে বক্রচিন্তার স্ফলিঙ্গের উপস্থিতি লক্ষনীয় ছিল, তাই-ই হয়তো আশাবাদী হয়ে উঠছিলাম যে একটা শিক্ষনীয় (নিদেন পক্ষে উপভোগ্য) আলোচনার সূত্রপাত হতে যাচ্ছে। বক্তব্যের ঠিক বেঠিক বিবেচনা দ্বারা ভারাক্রান্ত না হবার চেষ্টা করেছি। কারণ সে চূড়ান্ত বিচারের এখতিয়ার কারোরই হাতে নেই, এমনকি চিন্তার মাস্টারদেরও না; আছে কেবল সময়ের হাতে। কারণ পারসেপশনের সাথে কারেক্টনেস কথাটা যায় না বলেই মনে করি।